CELEX: C2006/048/23
Language: el
Date: 2006-02-25 00:00:00
Title: Υπόθεση C-415/05 P: Αίτηση αναιρέσεως του Ahmed Yusuf και του Al Barakaat International Foundation κατά της αποφάσεως του δευτέρου πενταμελούς τμήματος του Πρωτοδικείου των Ευρωπαϊκών Κοινοτήτων της  21ης Σεπτεμβρίου 2005 , στην υπόθεση T-306/01, Ahmed Yusuf και Al Barakaat International Foundation κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων, που υποβλήθηκε στις  23 Νοεμβρίου 2005

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/11
            
         Αίτηση αναιρέσεως του Ahmed Yusuf και του Al Barakaat International Foundation κατά της αποφάσεως του δευτέρου πενταμελούς τμήματος του Πρωτοδικείου των Ευρωπαϊκών Κοινοτήτων της 21ης Σεπτεμβρίου 2005, στην υπόθεση T-306/01, Ahmed Yusuf και Al Barakaat International Foundation κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων, που υποβλήθηκε στις 23 Νοεμβρίου 2005
   (Υπόθεση C-415/05 P)
   (2006/C 48/23)
   Γλώσσα διαδικασίας: η σουηδική
   Ο Ahmed Yusuf και το Al Barakaat International Foundation, Spånga (Σουηδία), εκπροσωπούμενοι από τους Leif Silbersky και Thomas Olsson, advokater, άσκησαν στις 23 Νοεμβρίου 2005 ενώπιον του Δικαστηρίου των Ευρωπαϊκών Κοινοτήτων αναίρεση κατά της αποφάσεως του δευτέρου πενταμελούς τμήματος του Πρωτοδικείου των Ευρωπαϊκών Κοινοτήτων της 21ης Σεπτεμβρίου 2005, στην υπόθεση T-306/01, Ahmed Yusuf και Al Barakaat International Foundation κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων.
   Οι αναιρεσείοντες ζητούν από το Δικαστήριο:
   
               1)
            
            
               να αναιρέσει την απόφαση του Πρωτοδικείου της 21ης Σεπτεμβρίου 2005 στην υπόθεση T-306/01,
            
         
               2)
            
            
               να ακυρώσει τον κανονισμό (ΕΚ) 881/2002,
            
         
               3)
            
            
               να υποχρεώσει το Συμβούλιο της Ευρωπαϊκής Ενώσεως και την Επιτροπή των Ευρωπαϊκών Κοινοτήτων να καταβάλουν τα δικαστικά έξοδα που αφορούν τις δίκες ενώπιον του Πρωτοδικείου και ενώπιον του Δικαστηρίου.
            
         Λόγοι αναιρέσεως και κύρια επιχειρήματα
   Οι αναιρεσείοντες ισχυρίζονται ότι το Πρωτοδικείο έκρινε εσφαλμένως ότι το Συμβούλιο ήταν αρμόδιο να εκδώσει τον κανονισμό (ΕΚ) 881/2002 βάσει των άρθρων 60 ΕΚ και 301 ΕΚ καθώς και του άρθρου 308 ΕΚ. Ισχυρίζονται περαιτέρω τα ακόλουθα:
   Το Πρωτοδικείο έκρινε εσφαλμένως ότι ο κανονισμός (ΕΚ) 881/2002 πληροί την κατά το άρθρο 249 ΕΚ επιταγή περί γενικής ισχύος.
   Το Πρωτοδικείο περιόρισε εσφαλμένως την εξέταση του αν ο κανονισμός (ΕΚ) 881/2002 θίγει τα θεμελιώδη τους δικαιώματα αποκλειστικώς στο ζήτημα αν το ψήφισμα του Συμβουλίου Ασφαλείας είναι σύμφωνο με τους υπέρτερους κανόνες του δημοσίου δικαίου που αποτελούν μέρος του jus cogens. Το Πρωτοδικείο δεν εξέτασε αν ο κανονισμός ήταν σύμφωνος με το κοινοτικό δίκαιο ή αν η εφαρμογή του ψηφίσματος του Συμβουλίου Ασφαλείας ήταν σύμφωνη με το κοινοτικό δίκαιο και τους εθνικούς νόμους.
   Το Πρωτοδικείο έκρινε εσφαλμένως ότι ο κανονισμός (ΕΚ) 881/2002 δεν προσέβαλε τα δικαιώματα άμυνας των αναιρεσειόντων ούτε το δικαίωμά τους για αποτελεσματική δικαστική προσφυγή.